ועדת הפנים והגנת הסביבה, כנסת 25, פרוטוקול מספר 56, 2023-05-09 00:00

יעקב אשר: אני פותח בזאת את ישיבת הוועדה

יעקב אשר:  על סדר היום פרק ד' (מיסוי בשוק הדיור)

יעקב אשר:  דיון בסעיפים 10-8 (התחדשות עירונית) מתוך הצעת חוק ההתייעלות הכלכלית (תיקוני חקיקה להשגת יעדי התקציב)

יעקב אשר:  חקיקה שלישית

יעקב אשר:  שעל סדר היום כרגע, זה סימון ב', נכון?     

תומר רוזנר: נכון

תומר רוזנר:  מיסוי בשוק הדיור

יעקב אשר: מיסוי בשוק הדיור

יעקב אשר:  ויש לנו כמה דברים שאנחנו צריכים לסיים

יעקב אשר:  אנחנו סיימנו הקראה

תומר רוזנר: נכון

יעקב אשר: אז היועץ המשפטי ייתן את הסטטוס

יעקב אשר:  בבקשה

תומר רוזנר: כן, אנחנו סיימנו את הדיון בנושא הזה, ובעצם הוועדה ביקשה מספר תיקונים בעקבות הכרעות שהיא קיבלה לגבי הפרק הזה

תומר רוזנר:  אני מציע שפשוט נעבור מיד, נצביע על התיקונים השונים

תומר רוזנר:  אנחנו נקריא את הסעיף, רשות המיסים תסביר איך הוא משקף את החלטת הוועדה, ואז נשמע הערות

רעות בינג: בנוסח שהפצנו, משום מה יש איזושהי תקלה במספרי העמודים

רעות בינג:  אז אני אנסה, אם יש איזושהי שאלה לגבי הפניה לעמוד, אז תגידו, אני אנסה להפנות כמה שיותר

רעות בינג:  טוב, אז בעמוד השני, אני מקריאה

רעות בינג:           אתם רוצים להסביר? אתה רוצה להסביר?     

ישי פרלמן: ישי פרלמן, רשות המיסים

ישי פרלמן:  זה בעצם התיקון שהתבקש בוועדה

ישי פרלמן:  שבעצם לא מכיל את הסיפור של המס המיידי על התמורה הכספית הנוספת, לגבי דירה אחת בתוך, של מוכר בתוך מתחם

ישי פרלמן:  מחקנו פה את ההגדרה של מוכר מוטב, לא כי הם לא זכאים, הם יהיו זכאים גם פה, הם פשוט נכללים כבר בלאו הכי במסגרת הדירה האחת בתוך המתחם

רעות בינג: בעצם נבלע בתוך ההטבה הזו

רעות בינג:  אני ממשיכה

ורד אולפינר: אפשר הערה לגבי התמורה הנוספת?     

יעקב אשר: כן

ורד אולפינר: הערה לגבי הנוסח, או לפחות כמו שאנחנו הבנו את זה, נושא התמורה הנוספת בעבר ניתן גם למתחמי עיבוי וגם למתחמי פינוי בינוי כי זה נכלל באותה הגדרה

ורד אולפינר:  והיום, בגלל שההגדרה פוצלה, ויש הגדרה נפרדת לכל נושא העיבוי, אז התמורה הנוספת לא קיימת היום בעיבוי, מה שבעבר כן היה

ורד אולפינר:  כי זה היה באותה הגדרה

ורד אולפינר:  היום זה פשוט פוצל לשתי הגדרות

תומר רוזנר: כן

תומר רוזנר:  תשובת רשות המיסים

יעקב אשר: תשובת רשות המיסים בבקשה

רואי זרנצנסקי: אני לא אכנס רגע אם זה נכון או לא נכון מה שכרגע לא נתווכח, אבל אין לנו בעיה שגם לגבי יחידה אחת - - -     

יעקב אשר: רק פקיד רציני בכיר אומר "אין לנו בעיה", כשאני אומר לו "רגע, תעצור"

יעקב אשר:  מה זה "אין לנו בעיה"? תמיד יש לנו בעיות

רואי זרנצנסקי: אין לי בעיה

רואי זרנצנסקי:  כן, כן

תומר רוזנר: רגע

תומר רוזנר:  התייעצות

יעקב אשר: בואו נתקדם

רואי זרנצנסקי: אנחנו - - -     

יעקב אשר: רגע, רגע, הנה

יעקב אשר:  נו

תומר רוזנר: שנייה, תן להם להתייעץ

תומר רוזנר:  יש הערות נוספות, בואו נשמע

ורד אולפינר: פשוט עמדת הוועדה הייתה לא להרע מצב שהיה

יעקב אשר: נכון

יעקב אשר:  נכון

ורד אולפינר: אז בגלל אני מעירה את תשומת ליבה של הוועדה, שאנחנו מרעים פה מצב קיים

יעקב אשר: נכון

יעקב אשר:  תקבלי את אות יקירת הוועדה על זה שהזכרת לנו את זה

רואי זרנצנסקי: אנחנו נחזור עם תשובה לגבי זה

יעקב אשר: יש לכם ממש דקות ספורות אם אתם רוצים לסיים היום

רואי זרנצנסקי: טוב

יעקב אשר: אגב, לסיים, כשאני אומר, אתם יודעים למה אני מתכוון בלסיים

יעקב אשר:  לסיים ניירת, הקראות וזה

יעקב אשר:  הצבעות וכל זה, אני מחכה לדברים גדולים

יעקב אשר:  כן

רעות בינג: אני אמשיך

תומר רוזנר: לא, רגע, יש הערות נוספות

רעות בינג: הערות נוספות על הסעיף הזה? על התוספת? שינוי?     

יעקב אשר: יש עוד הערות? הלאה

יעקב אשר:  הלאה

רעות בינג: אוקיי

תומר רוזנר: לא, אז, קודם כל, שנייה, אז לא הוסבר במה מדובר

תומר רוזנר:  הוועדה החליטה - - -     

רעות בינג: הסבירו

תומר רוזנר: הסבירו? על דירה אחת נוספת?      

רעות בינג: כן, כן

רעות בינג:      השינויים הבאים שיש בנוסח, זה ממש עניין של מינוחים

רעות בינג:  במקום "עד ערב יום המכירה" ו"לפני יום המכירה", בעקבות הערות שנשמעו כאן בדיון הקודם

רעות בינג:  והשינוי הבא , שנייה, אני אספור את הדפים, בעמוד 10 למטה, סעיף קטן (ג1)

רעות בינג:  כאן הוספנו "בסעיף קטן זה, "מוכר מוטב" – קשיש או מי שיחידת המגורים במתחם הא דירתו היחידה כמשמעותה לעניין פטור ממס לפי סעיף 49ב(2)

רעות בינג: "

רעות בינג:  בסדר?      

ישי איצקוביץ: זה השינוי, המוכר המוטב זה ההגדרה שנמחקה בהקשר - - -     

רעות בינג: בדיוק

רעות בינג:  מכיוון שההגדרה נמחקה בסעיף הקודם, היה צורך להכניס, לשתול אותה בתוך הסעיף הזה

רעות בינג:  מהבחינה הזאת אין שינוי במהות, רק בנוסח

ישי איצקוביץ: וגם פה, ההבהרה של 49(ז) לא חל, תחול גם בהקשר הזה

רעות בינג: כן

ישי איצקוביץ: נכון, רואי?     

רעות בינג: תענו לזה, כן

ישי איצקוביץ: רואי

קריאה: זה לכאורה המשך של (א) ו-(ב)? אם אני מבינה נכון

רעות בינג: זה פשוט ב-(ג1), זה היה "במכירת זכות נמכרת על ידי מוכר מוטב כהגדרתו ב

רעות בינג: "

רעות בינג:  זה הסעיף שיש בו את ההגדרה

רעות בינג:  מה? אם זה נוסח, אז אחרי זה

רעות בינג:  אנחנו עוברים לעמוד לפני האחרון

רעות בינג:  סעיף - - -      

ורד אולפינר: רגע, אפשר, בנוגע לקשישים גם יש הערת נוסח יותר ממהות

ורד אולפינר:  הוספנו פה הגדרה חדשה של המתחמים המעורבים שהם פינוי בינוי ועיבוי, שהוועדה הוסיפה והחליטה לתת הקלות גם לדיירים בעיבוי שעוברים לפינוי בינוי

ורד אולפינר:  צריך רק לוודא שההקלות של קשישים יחולו גם לגבי הדיירים האלה, כי מפנים אותם

ורד אולפינר:  זה אמנם עיבוי, אבל מפנים אותם

ורד אולפינר:  וההגדרה הזאת קיימת בחוק מיסוי מקרקעין

ורד אולפינר:  נכון להיום, ההפניה בקשישים היא להגדרת מתחם פינוי בינוי ולא להגדרה הזאת

ורד אולפינר:  אז צריך פשוט להוסיף את ההגדרה הזאת

רעות בינג: זאת אומרת, מה שאת אומרת זה שההטבות של כב1 ו-כב2 לקשיש, הן לא מוחלות על - - -     

ורד אולפינר: לא בהכרח

ורד אולפינר:  אני לא יודעת

ורד אולפינר:  אולי יגידו שכן

רעות בינג: אז תבהירו

ורד אולפינר: אז איריס, לא יודעת

- כהן: לא בהכרח

- כהן:  מאחר שהגדרת מתחם מזכה כוללת, היא בעצם מתחם פינוי בינוי הכולל גם מבנים שמיועדים

ורד אולפינר: אם אתם מבהירים, אם אתם אומרים שאין בעיה וזה יחול גם על קשישים שעוברים עיבוי אז אין בעיה

- כהן: זה ממש עניין של נוסח

ורד אולפינר: לא, אז בסדר

ורד אולפינר:  אז תבהירו את זה רק לוועדה

רעות בינג: אתם יכולים להבהיר רק אם זה

רעות בינג:  אולי נמשיך ואני כותבת לעצמי שזה עוד משהו שאנחנו צריכים לחזור אליו

תומר רוזנר: כן, רגע, פתרתם את עניין הקשיש הסיעודי וזה? נפתר העניין?     

רעות בינג: רגע, עכשיו הם בודקים אם צריך לשנות בנוסח משהו

תומר רוזנר: אוקיי

תומר רוזנר:  יש עוד?     

רעות בינג: כן

רעות בינג:  עכשיו, אנחנו עוברים לסעיף 9

רעות בינג:  עמוד אחד לפני האחרון

רעות בינג:  כאן יש כמה שינויים בהוראות התחילה

רעות בינג:  אני אגיד קודם את העקרון, ואז נקריא

רעות בינג:  העקרון הוא כזה – בסעיף קטן (ב), זה ההוראות שמקלות, וכאן קבענו שמועד התחילה הוא, אני אקריא את זה, מועד התחילה הוא יום המכירה

רעות בינג:  סליחה, שיום המכירה חל ביום התחילה או לאחריו, אז אפשר להנות מאותן הטבות

רעות בינג:  זאת אומרת, מרגע שהחוק, מיום התחילה של החוק, אוקיי? של חוק ההסדרים

תומר רוזנר: זאת אומרת, רק בשביל להבהיר, זה מדובר שגם ההסכמים שנחתמו קודם לכן ייהנו מההטבות

תומר רוזנר:  אם אני מבין נכון

תומר רוזנר:  נכון?     

רעות בינג: נכון

רעות בינג:  כי יום המכירה, ככל שיום המכירה יחול אחרי יום התחילה

תומר רוזנר: אחרי יום התחילה

רעות בינג: בדיוק

רעות בינג:  לגבי ההוראות המחמירות, יש כאן קביעה שיש בעצם פרק זמן של 120 ימים, וההוראות האלה בעצם יתחילו לאחר אותו פרק זמן

ישי איצקוביץ: אנחנו שוב עשינו דיון ואנחנו מבקשים להאריך את זה ל-180

תומר רוזנר: לא, לא

תומר רוזנר:  אין

תומר רוזנר:  אנחנו לא פותחים את זה

רעות בינג: אז אני אקריא את סעיף קטן (ב) ו-(ד)

רעות בינג:  סעיף קטן (ב) זה המקל

רעות בינג:  סעיף קטן (ד) זה המחמיר

- כהן: רעות

- כהן:  אני מניחה שזה נוסח, אבל הוראות סעיף 49כב(ב), מופיעה גם ב-(ב) וגם ב-(ד)

- כהן:  לטעמי, היא אמורה להופיע רק ב-(ד), כי זו החמרה, זה לא הטבה

רעות בינג: 49כב(ב)? והיא אמורה להופיע ב-(ב)? איזו הוראה זו?     

- כהן: אמורה להופיע רק ב-(ד)

תומר רוזנר: כב(ב) או כב(ד)?     

- כהן: לא

- כהן:  כב(ב) מופיעה גם בסעיף קטן (ב) וגם בסעיף קטן (ד)

- כהן:  היא אמורה להופיע רק ב-(ד)

תומר רוזנר: רק ב-(ד)

- כהן: כן

תומר רוזנר: כי היא הוראה?     

- כהן: מחמירה

תומר רוזנר: מחמירה

- כהן: כן

רעות בינג: אוקיי

קריאה: כל כ"ב בעצם

רעות בינג: נכון

רעות בינג:  כב(ב) עובר ל - - -     

קריאה: כל כ"ב

רעות בינג: בעצם כל כ"ב

רעות בינג:  אוקיי

רעות בינג:  כל כ"ב עובר לסעיף קטן (ד)

תומר רוזנר: תודה, איריס

- כהן: בשמחה

רעות בינג: אוקיי

רעות בינג:  עכשיו אנחנו עוברים לתיקון לחוק מס ערך מוסף

רעות בינג:  אני אקריא אותו

תומר רוזנר: בעמוד האחרון בעצם

רעות בינג: זה עמוד אחד לפני האחרון, למטה

- כהן: רגע, שתי הערות איריס פרקנל-כהן, היועצת המשפטית לרשות הממשלתית

- כהן:  כדאי להוסיף בחוק מיסוי מקרקעין לאחר 49כב(א)(1)

תומר רוזנר: בהחלט

- כהן: וגם העניין של יחידה חלופית באזור מוטב כהגדרתו בסעיף 49, בסדר גמור

- כהן:  אוקיי, זה בסדר

- כהן:  תודה

תומר רוזנר: אוקיי

תומר רוזנר:  הערות נוספות?     

ישי איצקוביץ: כן, שתי הערות

ישי איצקוביץ:  אחת לגבי השורה השנייה

ישי איצקוביץ:  ביחידה חלופית שנועדה לשמש לעסק בידי יזם

ישי איצקוביץ:  אז קודם כל, לוודא שבאמת יחידה חלופית, אני לא בטוח שזו ההגדרה הנכונה

ישי איצקוביץ:  הדבר השני - - -     

תומר רוזנר: לא, תסביר למה אתה מתכוון?     

ישי איצקוביץ: השאלה היא מה המצב הקיים

ישי איצקוביץ:  יחידה אחרת

ישי איצקוביץ:  זה אחד

ישי איצקוביץ:  דבר נוסף, רגע, אני אגיד שתי הערות ביחד

ישי איצקוביץ:  דבר נוסף, החוק מפריד בין דירה למגורים לבין דירה אחרת שאינה למגורים

ישי איצקוביץ:  אז המטרה היא, ולכן צריך להיות המונח "יחידה אחרת" ולא רק - - -      

עינת גנון: "יחידה אחרת" יכול לכלול גם דברים נוספים שאנחנו לא רוצים להחיל את זה עליהם

ישי איצקוביץ: לא, נניח, לצורך העניין, נניח יש מחסן

ישי איצקוביץ:  מחסן, לצורך העניין, שאין, הוא לא עוסק, במקרה הזה לא יהי פטור ממע"מ

תומר רוזנר: נכון

תומר רוזנר:  דובר רק על עסקים מסחריים

עינת גנון: לכן, חידדנו - - -     

תומר רוזנר: דובר רק על עסקים מסחריים

תומר רוזנר:  זה מה שדובר

ישי איצקוביץ: אם ההבחנה הייתה מי עוסק ומי לא עוסק, מה זה משנה

תומר רוזנר: לא, ההבחנה - - -     

עינת גנון: אמרנו נועדה לשמש כעסק, לא בדקנו פה בנוסח הזה אם הוא עוסק מורשה או לא, אלא אם נועדה לשמש כעסק

עינת גנון:  או משמשת בפועל

ישי איצקוביץ: ועוד נקודה אחרונה זה העניין שאנחנו באמת, דה-פקטו אנחנו לא רואים הבדל משמעותי בין פריפריה ללא פריפריה בכל מה שקשור ליחידות הללו

ישי איצקוביץ:  ולכן, אנחנו מבקשים להחיל את זה לא רק על אזור מוטב

תומר רוזנר: בסדר

תומר רוזנר:  אבל זה כבר סוכם

יעקב אשר: אוקיי

יעקב אשר:  אפרופו, כשאתה אומר את זה, אז אני ראיתי היום מכתב, אתם מייצגים את התאחדות בוני הארץ, נכון?     

ישי איצקוביץ: כן

יעקב אשר: אני לא יודע אם זה בחוזה שלך - - -     

ישי איצקוביץ: אני לא ראיתי אותו, אגב

יעקב אשר: לא, לא

יעקב אשר:  אני לא יודע אם זה בחוזה שלך

תומר רוזנר: אבל אתה פה

יעקב אשר: אבל, אתה כאן אז אתה תהיה השליח

יעקב אשר:  איך אומרים, כל אחד והמזל שלו

יעקב אשר:  ואני רוצה להביע מורת רוח

ישי איצקוביץ: אוקיי

יעקב אשר: חריפה מאוד

יעקב אשר:  מהמכתב שראיתי של סגן הנשיא, מר פייגלין?     

תומר רוזנר: כן

יעקב אשר: מר פייגלין

יעקב אשר:  שנוסח בנוסח מאוד מאוד לא מכבד, מבחינתי

יעקב אשר:  לא פוגע אבל לא מכבד

יעקב אשר:  לא מכבד את התהליכים שעברנו כאן בחדר הזה כל כך הרבה זמן

יעקב אשר:  לגבי הנושא של רשות רישוי

תומר רוזנר: לא, מורשה להיתר

יעקב אשר: מורשה להיתר

יעקב אשר:  סליחה, רגע, אל תענה לי

יעקב אשר:  אל תענה לי

ישי איצקוביץ: אני לא היועץ שלהם בעניין הזה

תומר רוזנר: אתה השליח

ישי איצקוביץ: לא, זה לא היה בדיון הזה

ישי איצקוביץ:  בסדר, אבל אני אעביר את המסר

יעקב אשר: אתה מייצג

ישי איצקוביץ: אני מייצג את ההתאחדות לצורך ההתחדשות

ישי איצקוביץ:  לרישוי יש מישהו אחר

ישי איצקוביץ:  אבל בסדר

יעקב אשר: לא משנה

ישי איצקוביץ: אני אעביר את המסר

יעקב אשר: הם ידידים שלי, ואני מאוד מעריך אותם, ואתה יודע שאני גם עובד על לתת להם את ההכרה בתוך המסגרת והכל

ישי איצקוביץ: לצורך העניין, אם רוצים להעביר, אני אעביר את המסר

יעקב אשר: אני רוצה לומר דבר אחד

יעקב אשר:  אם תרצה תעביר, אם אתה מפחד שזה יהרוס לך את החוזה, אל תעביר

ישי איצקוביץ: לא, לא

ישי איצקוביץ:  זה לא יהרוס את החוזה, אני ממש לא מפחד

יעקב אשר: לא לוקח פרנסה מאף אחד

ישי איצקוביץ: לא, לא

ישי איצקוביץ:  אנחנו לוקחים אחריות על הכל, אין בעיה

יעקב אשר: אני רק בא ואומר שאני מביע מורת רוח על כך שאחרי כל השינויים שעשינו, והכנסנו, והגענו להבנות בנושא הזה של מורשה להיתר

יעקב אשר:  ואם על הסעיף הקטן שהכנסנו בו, שכל אחד מבין גם כן, שאם אנחנו נלך בצורה כוחנית ולא חכמה, הרשויות המקומיות ימצאו הרבה דרכים

יעקב אשר:  אתה יודע, הרי, כל אחד יודע, שרשות מקומית שלא מתחברת למשהו, בסוף היא תמצא את הדרך

יעקב אשר:  רק היא תשקול בדרך עד כמה היא תעשה את זה

יעקב אשר:  אם אנחנו היינו, לא היינו מוסיפים את הדבר שאני חושב שהוא נכון להוסיף שזה, מה שנקרא, איך זה נקרא?     

תומר רוזנר: הבהרות

יעקב אשר: הבהרות

תומר רוזנר: שלב ההבהרות

יעקב אשר: שלב ההבהרות, שתחמנו אותו בימים ספורים, ותחמנו אותו למהנדס העיר, שהוא דמות מקצועית ולא לרשות רישוי או לוועדה, או למשהו מהסוג הזה

תומר רוזנר: תחמנו אותו גם למה שאפשר לבקש

יעקב אשר: ותחמנו אותו, והכנסנו גם בתוכו דברים ששר הפנים יצטרך להביא מהר מאוד תקנות גם כן של מה כן ומה לא

יעקב אשר:  אבל, עשינו דבר שאנחנו יודעים שלרשויות המקומיות הדבר הזה הוא קשה מאוד, הנושא הזה של מורשה להיתר

יעקב אשר:  והייתה התנגדות חריפה מקיר לקיר בעניין הזה

יעקב אשר:  והובלנו את הדבר הזה

יעקב אשר:  אז אם על עשרת הימים האלה, כותב מר פייגלין, שיכול להיות שעדיף שלא יהיה בכלל, אז אני אשקול מה לא יהיה בכלל בדברים אחרים גם כן

יעקב אשר:  יושבים כאן, ואתם, ואני, בסך הכל היו לי רק מילים טובות על ההתנהלות שלכם

יעקב אשר:  גם אתם, כן, היועצים המשפטיים, האנשים שעובדים עבור ההתאחדות

יעקב אשר:  ובאמת, יש פה שיח ויש פה זה

יעקב אשר:  אם על דבר כזה, מכתב כזה, בצורה הזאת, כביכול לא עשינו שום דבר, אז אני אשקול את שיתוף הפעולה שלי בעניין הזה

יעקב אשר:  אני אחליט לבד

יעקב אשר:  אני יודע גם לייצג ולחשוב עבור יזמים למרות שלא הייתי יזם מעולם

יעקב אשר:  אני כנראה גם, בגנים שלי לא אהיה יזם לעולם

יעקב אשר:  אוקיי? לצערם של ילדיי

יעקב אשר:  אוקיי? אבל, אני אומר לך דבר אחד

יעקב אשר:  אני מביע מחאה גדולה מאוד בעניין הזה

יעקב אשר:  יש גם, עם כל הכבוד, יש איזשהו אינטגריטי שצריך לשמור עליו

יעקב אשר:  היו פה דיונים, לא היה מצב שלא אמרו את דעתם כולם

יעקב אשר:  נכנסנו לתוך תהליך קשה, הארכנו טיפה את לוחות הזמנים, הגענו להבנה עם רשויות מקומיות

יעקב אשר:       אני אומר לך בשורה התחתונה, שרשויות מקומיות, בסופו של דבר, ייכנסו לתהליך הזה

יעקב אשר:  ואחת הסיבות שייכנסו לתהליך הזה, כי הגענו איתם על זה להסכמה בצורה נכונה

יעקב אשר:  לא להסכמה למה שהם רצו

יעקב אשר:  מה שהם רצו, אני יודע, וזאת שיושבת לשמאלכם יודעת גם כן, מירה

יעקב אשר:  ולכן, אני ממש, לא מקובל עליי המכתב הזה

יעקב אשר:  ראיתי אותו, התרגזתי, וכדי שאני לא אסחוב את זה איתי כל היום, אני מוציא את זה כאן ואני מבקש ממך להעביר את זה לנשיא ולחיים פייגלין ידידי

תומר רוזנר: כן, הערות נוספות?     

יעקב אשר: עכשיו תשקול אם אתה הולך להגיד להם את זה או לא

זאב אלקין: אפשר שאלה?     

יעקב אשר: כן

זאב אלקין: אני מבין מה שהיה בנוסח קודם - - -     

יעקב אשר: ממשלה, תקשיבו

זאב אלקין: לא, זה שאלה אליכם

זאב אלקין:  אני חושב שזאת הייתה לא יוזמה של ממשלה אלא יוזמה של הוועדה, שאני מבין שחזרו בה

זאב אלקין:  זה בסעיף 2(ב), ההגדרה של המוכר המוטב, להגביל את זה רק לקשיש או למי שיש לו יחידת מגורים אחת

זאב אלקין:  כן

תומר רוזנר: דירה יחידה

תומר רוזנר:  כן

זאב אלקין: כן

זאב אלקין:  זה נשאר?     

תומר רוזנר: לא

תומר רוזנר:  זאת הייתה הצעת הממשלה

תומר רוזנר:  בעצם, מה שסוכם בסופו של דבר - - -     

יעקב אשר: הפוך, אנחנו תיאמנו את זה

תומר רוזנר: שאנחנו חוזרים, רשות המיסים, כלומר, הממשלה ביקשה לבטל בכלל את האפשרות של תמורה נוספת למעט דירה יחידה וקשיש

זאב אלקין: כן

תומר רוזנר: והוועדה סיכמה שבעצם אנחנו חוזרים למצב שהיה לפני חוק ההסדרים הקודם

יעקב אשר: אני שאגתי כאן "אחורה אני לא הולך פה"

יעקב אשר:  כאן בוועדה אני הולך רק קדימה

יעקב אשר:  גם אם היו משכנעים אותי שהם צודקים, אחורה אני לא הולך

זאב אלקין: רגע, אז מה ההסדר?     

יעקב אשר: זה מה שנגמר

תומר רוזנר: אתה יכול לקבל על דירה אחת גם דירה וגם תמורה נוספת

תומר רוזנר:  זה מה שהיה המצב עד לפני שנה וחצי

זאב אלקין: אוקיי

זאב אלקין:  וזה עדיין יהיה פטור ממס?     

יעקב אשר: כן, כן

יעקב אשר:  כמו שהיה בחוק ההסדרים שלכם

יעקב אשר:  כן

זאב אלקין: בסדר גמור, אוקיי

יעקב אשר: אין לי בעיה עם זה

יעקב אשר:  אחורה, אני לא הולך

זאב אלקין: אוקיי

יעקב אשר: אל תפתח לי את הפצעים

זאב אלקין: אני רק מתעדכן

יעקב אשר: הלאה

תומר רוזנר: יש הערות נוספות לעניין הזה של הוראות התחילה והמעבר?     

תומר רוזנר: ולשל המסחר

תומר רוזנר: של המע"מ

רעות בינג: כן

רעות בינג:  של העסק

רעות בינג:  של המע"מ אפס

תומר רוזנר: חוץ ממה שכבר נשמע

תומר רוזנר:  אוקיי

תומר רוזנר:  אנחנו נעבור לנושא של היטל השבחה

יעקב אשר: רגע, יש פה עוד הערה

ישי איצקוביץ: כן

ישי איצקוביץ:  מע"מ, אנחנו שוב, אתמול היה על זה כן קשב לסוגיה של המע"מ של השירותים

יעקב אשר: אה, אתה חוזר על מה שאמרת מקודם?     

ישי איצקוביץ: לא, אני רוצה רק להסביר למה זה כן קשור לחוק ההסדרים

ישי איצקוביץ:  כי אתמול זה לא נאמר, משום שבמסגרת הרפורמה פה, גם הפחיתו את הרוב, הפחיתו גם, הייתה פה התייחסות בחוק ההסדרים גם לעניין שמאי, שמאי של פינוי בינוי, וגם כל עניין השמאות

ישי איצקוביץ:  של שימוש לטובת הדיירים

ישי איצקוביץ:  ולכן, כל בעל מקצוע שרוצים להעמיד, בין אם במסגרת חוק פינוי בינוי, ובין אם מחוצה לו – העצם מייקר את העלויות

תומר רוזנר: מר איצקוביץ, אתם דיברתם על זה רשות המיסים? מה עמדת רשות המיסים, אנחנו יודעים שכרגע לא

תומר רוזנר:  אבל, האם מתנהלים מגעים בעניין הזה איתם?     

ישי איצקוביץ: הנושא הזה - - -     

תומר רוזנר: העברתם להם פנייה פורמלית בעניין?     

ישי איצקוביץ: כן

ישי איצקוביץ:  כבר כמה שנים

תומר רוזנר: מה התשובה שקיבלתם?     

ורד אולפינר: כן, אנחנו פנינו לפני - - -      

תומר רוזנר: מה התשובה שקיבלתם?     

יעקב אשר: מה התשובה?     

ורד אולפינר: התשובה הייתה שהם לא מכירים בזה

רואי זרנצנסקי: אפשר לחזור רק?     

ורד אולפינר: על עורך דין דיירים

רואי זרנצנסקי: זה גם מתנהל בבית משפט, אם אני לא טועה

ורד אולפינר: יש היום דיונים בוועדות ערר, כן

תומר רוזנר: אז בסדר, אז יידון שם

ורד אולפינר: זה בטוח יגיע לעליון

יעקב אשר: בואי אני אענה לך תשובה קצת אחרת

יעקב אשר:  שיידון שם, ולפי - - -     

תומר רוזנר: לפי התוצאה נראה

יעקב אשר: לפי התוצאה, וזה, איך אמרתי, ולזה אלקין פה לא יסכים איתי, אני עוד ארבע שנים מחכה פה לעבודה

יעקב אשר:  אז אין בעיה

יעקב אשר:  אני חושב שזה נכון, אם אתם שואלים אותי מבחינה זה

תומר רוזנר: וזה פורץ עקרונות יסוד

יעקב אשר: אבל, רגע, מאחר ואני לא מכיר את כל עקרונות היסוד, ואני גם לא משפטן, ובטח לא כלכלן, אני עובד על כמה תחומים אבל אני עוד לא הגעתי לזה, אז לכן אני אומר, בואו נראה את רוח הדברים ואם, בואו לא נעשה ויכוח

יעקב אשר:  זה לא יהיה עכשיו

יעקב אשר:  אם אתה שואל, זה לא יהיה היום

ישי איצקוביץ: אז רק אגיד נקודת סיום בנושא הזה

יעקב אשר: יאללה, נקודת סיום

יעקב אשר:  בבקשה, זה נקרא בקשה אחרונה

ישי איצקוביץ: זה נושא, לדעתי, שגם הרשות להתחדשות עירונית וכל הגופים חושבים שיש פה איזה עיוות שצריך לתקן, שכבר שנים מנסים לתקן אותו

יעקב אשר: אני בטוח

ישי איצקוביץ: שורה תחתונה, אני אגיד שזה פוגע בראש ובראשונה, בדיירים

יעקב אשר: בדיירים, זה נכון

יעקב אשר:  אני אומר לרשות המיסים, אני אומר עוד פעם, אני לא הולך לגעת בזה עכשיו, אוקיי? בואו, קודם כל תירגעו

יעקב אשר:  אבל, אחרי שאתם נרגעתם, אם אתם יודעים למצוא את הפתרון לדבר הזה, בלי לשבור עקרונות עולם, לדעתי זה יהיה חכם לפתור את זה

יעקב אשר:  עוד פעם, זה חלק ממה שמניע, זה שומר על זכויות הדיירים

יעקב אשר:  זה בסופו של יום, דבר נכון, אבל אנחנו לא נבחן אותו היום

יעקב אשר:  הלאה

יעקב אשר:  כל זה נרשם אגב לפרוטוקול, שתוכלו תמיד להזכיר לי את זה בישיבות שתגיעו, אם אתה תישאר עוד היועץ, אחרי ההודעה הזאת

ישי איצקוביץ: גם מה שאמרת לפרוטוקול

ישי איצקוביץ:  הכל לפרוטוקול

יעקב אשר: אגב, מבחינה מקצועית אני ממליץ להם להשאיר אותך

יעקב אשר:  עשית עבודה טובה

יעקב אשר:  באמת

ישי איצקוביץ: אתה יכול לכתוב לי את זה?     

יעקב אשר: אני אומר את זה לא רק על דעתי, אני אומר את זה גם על דעת הייעוץ המשפטי, נכון?     

תומר רוזנר: נכון, בהחלט

יעקב אשר: ריכלנו עליכם בחדרים

ישי איצקוביץ: תודה רבה

ישי איצקוביץ:  אני מוותר על כל ההערות

ישי איצקוביץ:  (בהלצה)     

יעקב אשר: כן

תומר רוזנר: אנחנו עוברים לנושא היטל ההשבחה, כפי שעלה בוועדה, שצריך להתאים את הפטור מהיטל השבחה, גם לנושא של ההטבות לקשישים וסיעודיים

תומר רוזנר:  אז יש פה נוסח שמבהיר

רעות בינג: כן, זה נוסח - - -     

יעקב אשר: תקראו למירה

יעקב אשר:  אני לא יודע אם יש להם הערות או לא

יעקב אשר:  תקראו למירה, שנהיה הוגנים

תומר רוזנר: בסדר, בינתיים היא תקריא

יעקב אשר: כן, תקריאי

רעות בינג: אני מקריאה

רעות בינג:  עמוד אחרון, בסוף

רעות בינג:  "לעניין סעיף קטן זה "קשיש" – כהגדרתו בסעיף 49יט לחוק מיסוי מקרקעין;"

רעות בינג: "

רעות בינג:  בעצם, שואבים את ההגדרה מחוק מיסוי מקרקעין, ששם ההגדרה מפנה גם לקשיש, לאדם שמעל גיל 70, וגם לאדם סיעודי ברמות התלות הגבוהות – 5 או 6

רעות בינג:  אז אותו הסדר חל גם על אותו אדם סיעודי

רעות בינג:  רק להבהיר

יעקב אשר: בהיטל השבחה?     

תומר רוזנר: כן

יעקב אשר: מירה, יש הערות או שזה בסדר?     

משה סולומון: בדקתי את זה, לרבות עם עורך דין שלום זינגר, אין לנו הערות לנוסח

יעקב אשר: אתם, אין כמוכם

רעות בינג: אני אומר רגע, אני רק אגיד שבעמוד האחרון יש גם שינוי בסעיף, זה רק בגלל טעות שהייתה בנוסח הקודם

רעות בינג:  זה 32ב

רעות בינג:  אבל זה לא שינוי מהותי

יעקב אשר: עוד משהו?     

רעות בינג: ויש עוד שני נושאים שאנחנו צריכים לקבל עליהם תשובות

תומר רוזנר: לקבל תשובות, כן

תומר רוזנר:  נושאים שנידונו בתחילת הישיבה היום

תומר רוזנר:  הנושא של עיבוי והנושא של?     

רעות בינג: קשישים

תומר רוזנר: הנושא קשישים

יעקב אשר: רגע, אבל מה? נצטרך עוד פעם לעשות ישיבה?     

תומר רוזנר: לא, לא, לא

תומר רוזנר:  ביקשנו מהם עכשיו לקבל תשובות

רעות בינג: עכשיו לשמוע, כדי שנוכל בנוסח לעשות שינויים

יעקב אשר: צריך הפסקה?     

תומר רוזנר: לא, לא, לא צריך הפסקה

תומר רוזנר:  היו כאן שני נושאים שהועלו מטעם - - -     

יעקב אשר: אתם מוכנים עם התשובות או שאתם צריכים שתי דקות הפסקה? לא, אני רוצה אבל תשובות, כי אני נועל את הדיון בעוד כמה דקות

יעקב אשר:  אז אם אתם רוצים הפסקה

קריאה: דקה וחצי

קריאה:  ראית? פחות משתיים

יעקב אשר: קיבלת שלוש

יעקב אשר: אנחנו ממשיכים את הוועדה

יעקב אשר:  היועץ המשפטי, בבקשה

תומר רוזנר: כן, היו לנו שני נושאים שבהם נדרשו תשובות

תומר רוזנר:  אז אני מבין שלרשות המיסים יש תשובות? יש לכם תשובות בנושאים שביקשנו?     

יעקב אשר: רשות המיסים, תשובות

אסף וקסלר: טוב, לעניין שאלת העיבוי

אסף וקסלר:  אסף וקסלר מאגף תקציבים

יעקב אשר: ברוך הבא לרשות המיסים

אסף וקסלר: אגף תקציבים אמרתי

יעקב אשר: כן, כן

אסף וקסלר: אוקיי

רואי זרנצנסקי: זה ביחד

יעקב אשר: תזכיר לי את זה בהזדמנויות אחרות, אם זה יהיה ביחד

יעקב אשר:  אני לא בטוח

אסף וקסלר: לעניין תמורת המזומן בהקשרי עיבוי

אסף וקסלר:  אז אנחנו מוכנים לקבל את ההצעה שעלתה פה ליחידה אחת במתחם, כמובן

אסף וקסלר:  העניין היחידי שנוגע לדבר הזה הוא שמנגנון החישוב שנובע, חישוב המיסוי שיחול על המזומן ביום מכירת הדירה, הוא קצת אחר מהמנגנון שחל אם אתה מקבל דירה חדשה

אסף וקסלר:  כי כל המהות היא אחרת

אסף וקסלר:  ולכן, אנחנו מבקשים שהדבר הזה ייקבע בתקנות שר אוצר, שייקבעו את הנוסחה המתמטית, מה שנקרא, לדבר הזה

עינת גנון: בהתייעצות עם הרשות להתחדשות עירונית

תומר רוזנר: לא, לא, לא

תומר רוזנר:  אתם לא קשורים לזה

עינת גנון: למה לא?     

תומר רוזנר: לא, לא, לא

תומר רוזנר:  לא

תומר רוזנר:  זה מיסוי

תומר רוזנר:  זה מיסוי נטו

תומר רוזנר:  עם כל הכבוד

ישי איצקוביץ: בהקשר הזה רק אני רוצה, פשוט זה פרוטוקול, אז אמרת מסכימים להצעה, אז רק להבהיר שההצעה שבמקרה של חיזוק או עיבוי במידה, לצורך שוויון, במידה ויש הגבלות לתת תמורות בשירותי בנייה למי מהדיירים, אפשר יהיה לתת את השווי הזה במזומן ללא מיסוי

ישי איצקוביץ:  זו ההצעה שעלתה

אסף וקסלר: במיסוי, שוב, נדחה ליום - - -     

- כהן: זה קיים כבר היום בחקיקה

ישי איצקוביץ: מורי ורבי, עורך דין רוזנר, שמקשיב רגע, מורי ורבי, עורך דין רוזנר, לאורך השנים בדיונים בוועדות הללו – תקנות, דינן לפעמים להיעלם

ישי איצקוביץ:  אז לא אחת אתה הצעת לקצוב בזמנים

ישי איצקוביץ:  וגם - - -     

יעקב אשר: רגע, רגע, רגע

ישי איצקוביץ: רגע

ישי איצקוביץ:  וגם אנחנו יודעים - - -     

יעקב אשר: אז הקדים אותך מורך ורבך

ישי איצקוביץ: לא, לא

ישי איצקוביץ:  מקציבה בזמנים, אנחנו מכירים תקנות משכבר חמש או שש שנים שלא הותקנו בהקשר של ההתחדשות, ולכן - - -      

יעקב אשר: תיגשו לבג"ץ אם זה לא יעבוד

ישי איצקוביץ: לא, לא

ישי איצקוביץ:  צריכים לקחת את זה בחשבון

יעקב אשר: תוכלו להגיד שאני שלחתי אתכם

יעקב אשר:  במקרה הזה, לבג"ץ, פעם אחת

- כהן: וההתאמה לעיבוי

תומר רוזנר: אם יהיה

- כהן: עוד תוספת - - -      

תומר רוזנר: רק דקה

תומר רוזנר:  רק דקה

ישי איצקוביץ: לכן, שורה תחתונה

ישי איצקוביץ:  אנחנו מעדיפים שזה לא יהיה בתקנות

יעקב אשר: לא, אנחנו נקצוב את זה בזמן, אבל עוד פעם - - -     

ישי איצקוביץ: ובסנקציות

תומר רוזנר: לא, לא

תומר רוזנר:  אין סנקציות

תומר רוזנר:  אנחנו נכתוב - - -     

יעקב אשר: אוקיי, נוסח?     

תומר רוזנר: יש לכם נוסח?     

יעקב אשר: נוסח

אסף וקסלר: רק דבר אחד לפני - - -     

תומר רוזנר: לא, שנייה

תומר רוזנר:  קודם כל, של העקרון ואחר כך של התקנות

תומר רוזנר:  יש לכם נוסח?     

יעקב אשר: רגע, מה זה רק דבר אחד שעכשיו נזכרת?     

אסף וקסלר: לא, רציתי להוסיף לעניין תמורת מזומן, שאנחנו מבקשים, בגלל שזה יוצר מורכבות גדולה יותר מבחינת מנגנון מיסוי על הדייר עצמו, אנחנו נבקש להוסיף סעיף גילוי נאות לעניין תמורת המזומן

תומר רוזנר: רק רגע

תומר רוזנר:  רק שנייה

תומר רוזנר:  אני חושב שנושא הגילוי הנאות הוא נכון לכל העסקאות שבהן יש תמורה במזומן

עינת גנון: נכון מאוד

תומר רוזנר: כיוון שזה באמת עלול להטעות את הדיירים ולהפתיע אותם בהמשך

תומר רוזנר:  לכן, זה מאוד חשוב

עינת גנון: ולכן, אנחנו - - -      

תומר רוזנר: אז איך אתם רוצים לפתור את זה?     

עינת גנון: לכן אנחנו מציעים - - -     

יעקב אשר: בלי קשר לזה

עינת גנון: כן, לבכלל

יעקב אשר: עם קשר ובלי קשר

עינת גנון: בדיוק כמו שתומר אמר, יש חשיבות רוחבית, לא רק באירוע הזה, ולכן אנחנו מציעים לכלול את הדרישה הזו בדרישת הגילוי בתקנות צורתה של עסקה

עינת גנון:  שמרגע אישור החוק יחולו גם על עסקאות - - -     

יעקב אשר: רגע, רגע

יעקב אשר:  תעצרי שנייה, תעצרי שנייה

יעקב אשר:  תמשיכי, עינת

עינת גנון: כן

עינת גנון:  אז אנחנו נכניס את זה לתקנות צורתה ותוכנה של עסקה, שיחולו בקרוב גם על עסקאות להתחדשות בניינית

עינת גנון:  התקנות ממש, במקרה הזה, מוכנות, מאוד קרובות לפרסום

עינת גנון:  ואנחנו נוסיף את הסעיף הזה שיובהר, שבעל דירה ידע, שכאשר הוא מקבל מזומן במסגרת העסקה, בין אם זה שנמוך ובין אם זה קשיש, שבעת מכירת הדירה, דירת התמורה, הוא יהיה חייב במס גם על רכיב המזומן

קריאה: אם הוא לא פטור באותו מועד

עינת גנון: ברור

תומר רוזנר: רק אני מבקש מהרשות להתחדשות עירונית, אנחנו מאוד מבקשים שהתקנות לאי תעכבו בגלל הצורך להתאים אותן להתחדשות בניינית

תומר רוזנר:  ואם יש צורך בהתאמות יותר מידי משמעותיות, אז תפרסמו כבר את הנוסח של הפינוי בינוי

יעקב אשר: ואחר כך את השני

תומר רוזנר: ואחר כך את ההתחדשות הבניינית

עינת גנון: אוקיי

ישי איצקוביץ: רק אמירה, נאמר פה - - -     

יעקב אשר: אה, "אוקיי"? אוקיי זה כן בעברית

עינת גנון: כן, בהחלט

ישי איצקוביץ: רק בהקשר למה שאמר אסף מאגף תקציבים

ישי איצקוביץ:  בהקשר של המזומן עם העיבוי והתמ"א, שימכור את הדירה

ישי איצקוביץ:  אז בהקשר הזה, לפחות, אנחנו יכולים להגיד שאנחנו מתנגדים לעניין הזה

ישי איצקוביץ:  משום שאם אדם, בסופו של דבר, בשל אילוצים תכנוניים, קיבל מזומן, הוא לא צריך להיות מופלה לרעה מול אדם שקיבל - - -     

יעקב אשר: נגעת

יעקב אשר:  הפרוטוקול כתב

יעקב אשר:  הלאה

ורד אולפינר: ורק לחדד שזה חל גם על התחדשות בניינית ולא רק על עיבוי בינוי

תומר רוזנר: בעיקר

תומר רוזנר:  בעיקר על התחדשות בניינית

יעקב אשר: אוקיי

תומר רוזנר: יש לכם נוסח?     

יעקב אשר: נוסח?     

קריאה: הסעיף של העיבוי

תומר רוזנר: כן, בדיוק

ורד אולפינר: בעיבוי והתחדשות הבניינית, ישי

ורד אולפינר:  זה, שמעת את הוועדה

ישי פרלמן: זה קיים

ורד אולפינר: לא קיים המזומן שם

רעות בינג: יש הסדר של המזומן בהתחדשות בניינית

ורד אולפינר: לא לצורך, לצורך תמ"א הריסה

ורד אולפינר:  והיום צריך להשוות את העיבוי לעיבוי הזה

ורד אולפינר:  זה אותו סעיף

ורד אולפינר:  זה מועתק

ורד אולפינר:  זה בדיוק אותו נוסח, אותו סעיף בדיוק

יעקב אשר: אנחנו בעד השוואת תנאים

ורד אולפינר: זאת הייתה המגמה בכל החקיקה הזאת, של השוואת תנאים

ורד אולפינר:  אז גם שם צריך להיות השוואת תנאים

יעקב אשר: רשות המיסים

ישי פרלמן: לא, לא

ישי פרלמן:  זה לא

ישי פרלמן:  אנחנו לא מוסיפים מזומן בתמ"א

ורד אולפינר: יש לכם מזומן בתמ"א

אסף וקסלר: לא, לא

אסף וקסלר:  הכוונה פה היא רק בכמה - - -      

ישי פרלמן: חיזוק

ישי פרלמן:  רק בתמ"א הריסה

יעקב אשר: נו

יעקב אשר:  אז למה לא לעשות את זה אותו דבר?     

ורד אולפינר: אתם משווים תנאים, תשוו תנאים להכל

ישי פרלמן: לא, לא

ישי פרלמן:  אף אחד לא עשה השוואת תנאים

ישי פרלמן:  זה משהו שאתם דרשתם - - -     

אסף וקסלר: בדיוק

אסף וקסלר:  השוואת תנאים - - -     

ורד אולפינר: שאול, המדינה רוצה התחדשות עירונית

ורד אולפינר:  אתה ממשלה, לא? אתה ממשלה? אז אתם רוצים התחדשות או לא רוצים התחדשות?     

אסף וקסלר: יושב הראש, השוואת תנאים היא לעניין הריסה ובנייה, ולא לעניין חיזוק

אסף וקסלר:  ולכן, בתמ"א חיזוק אנחנו לא סבורים שזה נדרש

ורד אולפינר: זה אותו דבר

אסף וקסלר: בפרויקט שהוא רחב יותר, שהוא מתחמי - - -     

יעקב אשר: לא, יש את ההטבות שלו שיש

ורד אולפינר: זה אותו דבר

ורד אולפינר:  זה אותו דבר בדיוק

אסף וקסלר: זה לא אותו דבר

אסף וקסלר:  זה פרויקט שהוא מתחמי ויש שם גם רכיב של עיבוי - - -     

יעקב אשר: בנייה והריסה ובנייה על קיים זה לא אותו דבר

תומר רוזנר: נכון

תומר רוזנר:  יש עדיפות ברורה

יעקב אשר: זה את מסכימה איתי?     

ורד אולפינר: חד משמעית

יעקב אשר: יופי

ורד אולפינר: אני רוצה רק לחדד - - -     

יעקב אשר: אז זהו

תומר רוזנר: המדינה גם רוצה לעודד - - -     

יעקב אשר: תכף לא תסכימי איתי

תומר רוזנר: שנייה, גם אם ההטבות בחיזוק הן פחותות, המדינה בכל זאת רוצה לעודד

יעקב אשר: הריסת בניין

תומר רוזנר: הריסת הבניין ובנייתו מחדש

יעקב אשר: גם אני חושב

ורד אולפינר: נכון

ורד אולפינר:  רק לעיתים זה בלתי אפשרי

ורד אולפינר:  זאת הבעיה

יעקב אשר: אז זה בלתי אפשרי, משתמשים בהטבות האחרות שקיימות

ישי איצקוביץ: אז אני רק רוצה להבין אם כך

ישי איצקוביץ:  בתמ"א חיזוק רגיל, שזה בעצם הדיון, ההסדר שמוצע לא יוחל?     

רואי זרנצנסקי: לא

רואי זרנצנסקי:  לא דיברנו על זה וזה גם לא מה שהיה קיים

רואי זרנצנסקי:  ביקשתם לא להרע את המצב

ישי איצקוביץ: זאת אומרת, אז לא עשינו כלום

רואי זרנצנסקי: לא עשיתם כלום?     

ורד אולפינר: לא

ורד אולפינר:  הם נתנו את זה בעיבוי

יעקב אשר: נלך למכתב של פייגלין, תכף

ורד אולפינר: נתנו את זה בעיבוי

ישי איצקוביץ: כל הדוגמא שדיברנו קודם שצד אחד יכול לקבל ואחד לא - - -     

רואי זרנצנסקי: זה היה בעיבוי

ורד אולפינר: זה בעיבוי, אבל מה זה התחדשות בניינית? אבל זה אותו דבר

אסף וקסלר: בסדר, בעיבוי מתחמי

תומר רוזנר: אנחנו לא ניכנס לזה

ורד אולפינר: זה בדיוק אותו דבר

אסף וקסלר: חלק מהמתחם

אסף וקסלר:  לא, זה לא אותו דבר

ורד אולפינר: זה אותו דבר

ורד אולפינר:  זה פשוט חמישה בניינים שעוברים עיבוי, וזה בניין אחד שעובר עיבוי

ורד אולפינר:  מה ההבדל? ההבדל הוא שתכנונית אי אפשר היה לקחת שם חמישה בניינים, ולא הייתה ברירה, והיה אילוץ לעשות בניין אחד

קריאה: אף אחד לא אמר שתכנונית אי אפשר היה לעשות חמישה בניינים

ורד אולפינר: הם לא חתמו

יעקב אשר: טוב

ורד אולפינר: אז דופקים את הדיירים כי השכנים שלהם לא חתמו

ורד אולפינר:  זה לא הגיוני

ישי איצקוביץ: כל הדוגמא שדיברנו קודם היא בעצם לא רלוונטית

יעקב אשר: לא, היא רלוונטית במקרה שיש לך דירה בבניין - - -     

ישי איצקוביץ: חמישה בניינים

ורד אולפינר: חמישה בניינים לעומת בניין

ישי איצקוביץ: אם אתה רוצה חיזוק לבניין בודד - - -     

ורד אולפינר: זה אותו דבר

תומר רוזנר: טוב

ישי איצקוביץ: אתה, החוק - - -     

יעקב אשר: בסדר

תומר רוזנר: אין מה לעשות

יעקב אשר: תשאיר לנו משהו לאחר כך

יעקב אשר:  כן

תומר רוזנר: יש נוסח לדבר הזה?     

יעקב אשר: נוסח

יעקב אשר:  לפי תנועות הזה, אין נוסח

ישי פרלמן: אני חושב, צריך להיות אחרי פסקה (5) בעיבוי, צריכה להיות פסקה (6)

ישי פרלמן:  נוסף על האמור בפסקה (2), מוכר כאמור באותה פסקה אשר ניתנה לו גם תמורה כספית - - -     

תומר רוזנר: נוספת

ישי פרלמן: נוספת

קריאה: לא נוספת

קריאה:  ביקשנו להימנע מהתמורה הכספית הנוספת

אסף וקסלר: בנוסף תמורה כספית

ישי פרלמן: בנוסף תמורה כספית

ישי פרלמן:  יהיה זכאי לפטור כאמור באותו סעיף גם לגבי תמורה, ובלבד שמדובר, לגבי דירה אחת שמכר

תומר רוזנר: נכון

ישי פרלמן: במתחם

תומר רוזנר: שר האוצר?     

ישי פרלמן: שר האוצר

תומר רוזנר: באישור וועדת הכספים

ישי פרלמן: כן

ישי פרלמן:  אתה רוצה וועדת כספים?     

תומר רוזנר: כן, כן

ישי פרלמן: למה צריך וועדת כספים?     

תומר רוזנר: צריך וועדת כספים

תומר רוזנר:  באישור וועדת כפסים, יקבע תקנות בעניין זה

ישי פרלמן: זה יגרום עוד יותר עיכוב

ישי פרלמן:  אפשר לצמצם

ישי פרלמן:  תומר, אפשר לצמצם פה את שיקול הדעת

אסף וקסלר: אפשר לצמצם את שיקול הדעת

אסף וקסלר:  כן

ישי פרלמן: יקבע תקנות שיתאימו - - -     

תומר רוזנר: לביצוע ההתאמות הנדרשות

אסף וקסלר: כן

ורד אולפינר: זה לא דירה

ורד אולפינר:  זה לא ניסוח נכון

קריאה: הנוסח לא מדויק

קריאה:  זה צריך להיות זכויות

קריאה:  הוא מוכר את הזכויות

ורד אולפינר: הוא לא מוכר את הדירה

תומר רוזנר: בסדר

תומר רוזנר:  זה העיקרון

תומר רוזנר:  אנחנו נאפשר לרשות המיסים לדייק את הניסוח, בסדר? כי העיקרון ברור

תומר רוזנר:  אנחנו נקבע ששר האוצר יקבע בתקנות, לא צריך באישור וועדת הכספים, יקבע בתקנות הוראות לשם התאמת הוראות פרק זה

אסף וקסלר: לעניין זה

יעקב אשר: תוך חצי שנה

תומר רוזנר: למקרה כאמור

תומר רוזנר:  נכון? משהו כזה

יעקב אשר: למקרים כאמור, אולי

תומר רוזנר: ואנחנו נקבע שהתקנות הראשונות יותקנו בתוך שישה חודשים

אסף וקסלר: נבקש 12 חודשים

יעקב אשר: לא

אסף וקסלר: אנחנו גם כך לא סבורים שעסקה כזו צפויה להיות ממוסה בשנים הקרובות, כי פרויקט צריך לעבור הליך של עיבוי

אסף וקסלר:  ורק ביום המכירה של הדירה יחול אותו מנגנון מיסוי

יעקב אשר: למה? אבל אתם באתם עליי עם כל החבילה שלכם על הנושאים הללו ואמרתם לי "עכשיו הכל ירוץ צ'יק-צ'ק" וזה

אסף וקסלר: על הסעיף הזה - - -     

יעקב אשר: "רק תאשר לנו את חוק ההסדרים"

רואי זרנצנסקי: מה שאנחנו הצענו ירוץ

רואי זרנצנסקי:  אבל זו לא הייתה הצעה שלנו

יעקב אשר: הבנתי

תומר רוזנר: שישה חודשים

רואי זרנצנסקי: 12

יעקב אשר: שישה חודשים

יעקב אשר:  ותדאגו שזה יקרה

יעקב אשר:  זה לא יהיה בעיה בלוח הזמנים של השר, זנה אצלכם

אסף וקסלר: אני בטוח שעוד ניפגש והוועדה תבחן אותנו ביחס לנושא הזה

תומר רוזנר: טוב

תומר רוזנר:  החלטה

יעקב אשר: אוקיי

תומר רוזנר: שישה? תשעה? שנים-עשר?     

יעקב אשר: שישה

תומר רוזנר: שישה

תומר רוזנר:  אוקיי

תומר רוזנר:  יש לנו נושא נוסף שאנחנו צריכים לדבר עליו? לגבי הקשיש

רעות בינג: לגבי הקשיש והסיעודי

תומר רוזנר: כן

רעות בינג: ביחס לעיבוי

יעקב אשר: נו, חבר'ה, אתם שורפים לי את כל היום

רואי זרנצנסקי: תהיה את האפשרות גם - - -     

ישי פרלמן: בעצם, בפסקה (5), סתם כדי להבהיר

ישי פרלמן:  בפסקה (5) כתוב בסופה, בסעיף 49כב(א), שזה הסעיף שמתייחס לפטור הרגיל

ישי פרלמן:  אז נוסיף שם גם כב(א2), ו-49כב1 ו-49כב2

תומר רוזנר: כן, בסדר גמור

תומר רוזנר:  זהו

יעקב אשר: זהו? אוקיי

תומר רוזנר: הישיבה נעולה

יעקב אשר: אז סיכמנו את הדברים הללו

יעקב אשר:  זה יעלה כמובן - - -     

תומר רוזנר: אנחנו מפרסמים נוסח להצבעות

יעקב אשר: מפרסמים נוסח להצבעות

יעקב אשר:  ואני רוצה לשוב ולומר

יעקב אשר:  מבחינתי, כל הנושאים האלה הם חשובים

יעקב אשר:  אני חושב שעשינו דברים שהם טובים

יעקב אשר:  יכלנו לעשות אולי קצת יותר טוב

יעקב אשר:  אני גם מודה לרשות המיסים על העבודה המאומצת והמשותפת

יעקב אשר:  לא על הכל, אבל על הרוב

יעקב אשר:  ולכל מי שנמצא כאן

יעקב אשר:  אני חוזר ואומר את מה שאמרתי מתחילת הדיונים

יעקב אשר:  אנחנו נגענו פה בהרבה דברים

יעקב אשר:  אנחנו מקווים ובטוחים שזה יגרום לכך שזה ומכלול הדברים האחרים שקיימים, כי זה בעצם היום, עכשיו אנחנו בעצם מסיימים את החלק האחרון שקשור להתחדשות עירונית

יעקב אשר:  אחסון ובנייה כבר סיימנו

יעקב אשר:  כל הדברים האלה, אנחנו מקווים ובטוחים שיאיצו את נושא הבנייה

יעקב אשר:  אבל במיוחד בנושא של התחדשות עירונית

יעקב אשר:  אני אמרתי ואני חוזר ואומר – אני לא מסתפק בדברים האלה שאנחנו עישנו

יעקב אשר:  אני רוצה לראות מאמץ ממשלתי שמתורגם לתקציבים ולרפורמות נוספות בנושאים שדנו בהם גם בימים האלה, כולל היום

יעקב אשר:  ואני לא אסתפק בעניין הזה

יעקב אשר:  ולכן, אני אומר, ואני אומר כאן שלא יגידו לי שלא אמרתי, אני שוקל את ההצבעות בסעיפי התשתיות

יעקב אשר:  היום יש לנו הצבעות על תכנון ובנייה ועל - - -      

תומר רוזנר: על התחדשות עירונית

תומר רוזנר:  חלק א'

יעקב אשר: ועל התחדשות עירונית, חלק א': בנייה ומיסוי

יעקב אשר:  אני שוקל את ההצבעות, את המשך ההצבעות בנושאים האחרים

יעקב אשר:  גם במיסוי, וגם, במיוחד, בנושא של התשתיות

יעקב אשר:  שוקל מאוד את פעולותיי בעניין הזה

תומר רוזנר: המשך דרכי

יעקב אשר: את המשך דרכי בעניין הזה

יעקב אשר:  והדרך שהיא היחידה שישכנע אותי, זה באמת שנראה שהממשלה מגיעה כבר ביומיים הקרובים עם פתרון, לפחות חלקי, התחלה של בשורה, שהיא תהיה ברמה של בשורה ולא ברמה של איזשהו, לזרוק, מה שנקרא, בייגלה

יעקב אשר:  חלקה מידית, ודברים נוספים שנסכם אותם עם לוחות זמנים מאוד ברורים

יעקב אשר:  ולכן, אני אומר, לתשומת ליבכם באוצר, תעבירו את זה למי שצריך להעביר את זה

יעקב אשר:  הכוונה שלי זה לקדם

יעקב אשר:  אני לא בא עכשיו לדבר על דברים אחרים

יעקב אשר:  אני מדבר עכשיו על הנושא הזה

יעקב אשר:  אם אנחנו לא נצא עם בשורה החדר הזה, לא רק עם כל הבשורות שאספנו עכשיו בימים האלה, אלא עם בשורה נוספת, והאוצר יודע, ואני יודע שמתקיימים דיונים באוצר

יעקב אשר:  אני כן אגיד לשבחם, מתקיימים דיונים באוצר בעניין הזה

יעקב אשר:  אני מחכה לתשובות היום ומחר

יעקב אשר:  זהו

יעקב אשר:  הישיבה נעולה למי שלא שם לב

אסף וקסלר: רק שאלה טכנית – מתי יהיו הצבעות על הסעיף הזה של המיסוי?     

תומר רוזנר: כנראה מחר

רעות בינג: אם נסיים

רעות בינג:  כשנסיים, אז נוכל

אסף וקסלר: בסדר

יעקב אשר: אני מאוד מקווה שמחר

יעקב אשר:  הדברים האלה חשובים לי שיזוזו בכל מקרה

יעקב אשר:  גם אחרי הנאום שלי